ประกาศแก้ไขพระราชบัญญัติรถลาก
ประกาศวันที่ 1907-01-26

content: ประกาศ แก้ไขพระราชบัญญัติรถลาก
content: มีพระบรมราชโองการ ในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ดำรัสเหนือเกล้าเหนือกระหม่อมว่า ตามประกาศแก้ไขพระราชบัญญัติรถลาก รัตนโกสินทรศก ๑๒๐ ซึ่งลงวันที่ ๒๕ พฤษภาคม รัตนโกสินทรศก ๑๒๔ นั้น กำหนดไว้ว่า ให้รับจดทะเบียนรถลากชั้นที่ ๑ ได้แต่เพียง ๒๐๐ รถ บัดนี้
content: ทรงพระราชดำริเห็นว่าสมควรจะยกเลิกการที่จำกัดจำนวนรถนั้นเสีย จึงทรงพระกรุณาโปรดเกล้าฯ ให้ประกาศให้ทราบทั่วกันดังต่อไปนี้
sectionNo: 1
content: มาตรา ๑ คำว่า "อนึ่งใบอนุญาตที่จะออกให้รถชั้นที่ ๑ นั้น ในชั่วคราว ๔ เดือน อย่าให้เกินกว่า ๒๐๐ รถ" ซึ่งมีอยู่ท้ายมาตรา ๘ ในประกาศลงวันที่ ๒๕ พฤษภาคม รัตนโกสินทรศก ๑๒๔ นั้น แต่นี้ไปให้เป็นอันยกเลิก
sectionNo: 2
content: มาตรา ๒ ประกาศนี้ ให้ใช้ได้ตั้งแต่วันที่ ๑ เมษายน รัตนโกสินทร์ ศก ๑๒๗ เป็นต้นไป
sectionName: วันที่ประกาศ
content: ประกาศมา ณ วันที่ ๑๕ เดือนมกราคม รัตนโกสินทรศก ๑๒๖ เป็นวันที่ ๑๔๓๐๙ ในรัชกาลปัจจุบันนี้